D. 26/6-2015 bestiller jeg bredbånd hos Telenor via min arbejdsgiver. Dette bliver bestilt med opstart per d. 1/8-2015.
Jeg modtager herefter d. 29/6-2015 bekræftelse fra Telenor at min bredbåndsforbindelse vil være aktiv fra d. 6/7-2015, dvs knap 1 måned før det ønskede.
Jeg kontakter Telenor på mail omkring dette, og knap en uge senere har jeg endnu ikke modtaget svar og datoen d. 6/7-2015 nærmer sig drastisk. Jeg kontakter herefter Telenor per telefon, som oplyser at de ikke kan finde min bestilling selv via søgning på DSL nummer, og Telenor medarbejderen opretter herefter en ny bestilling med opstart d. 1/8-2015 og bekræfter at udstyr m.v. vil være klar som ønsket. 
Alt burde herefter være godt.
Jeg har udtrykkeligt oplyst Telenor medarbejderen at vi først flytter bestillingsadressen per 1/8-2015 og at udstyret derfor med fordel evt kunne sendes til min daværende adresse. Dette er ikke nødvendigt og jeg forventer derfor at modtage udstyret omkring 1/8-2015.
D. 1/8-2015 er der ikke kommet noget udstyr og vi står derfor uden bredbånd. 
Jeg benytter bredbåndet til arbejdsbrug og har derfor behov for internetopkobling, og kontakter herfor Telenor per telefon, der oplyser at udstyret er sendt retur, da det ikke kunne leveres på adressen.
Telenor lover at sende udstyret igen ekspres og det skulle efter planen ankomme senest onsdag d. 5/8-2015. Onsdag d. 5/8-2015 er der ikke ankommet noget udstyr og jeg kontakter igen Telenor telefonisk. Her er meldingen, at der først er sendt udstyr om onsdagen og derfor tidligst vil ankomme torsdag!
Udstyret ankommer så og jeg får dette koblet til, og hvad sker der? Ingenting!
Efter forskellige hastighedstests er konklusionen at Telenor har givet mig en 1,5/0,5 Mbit forbindelse.
Igen kontakter jeg Telenor telefonisk og den søde unge dame jeg taler med, kan godt se der ikke er meget signal ud til adressen, og prøver herefter at gøre forskellige tiltag der skulle sikre en bedre forbindelse, men intet hjælper.
Dette resulterer så i, at Telenor medarbejderen kan bevilge en montør til adressen. Dette kan så først lade sig gøre tirsdag d. 11/-2015. Så tirsdag d. 11/8-2015 har min hustru taget fri for at blive hjemme og lukke montøren ind. Bemærk at Telenor forventer man er til rådighed fra kl 08.00 til 16.00 og ikke bliver varslet før 30 min før montøren kommer. Man kan derfor kun opholde sig hjemme og afvente.
Jeg kommer hjem omkring kl 16.00 og der har ikke været nogen montør!!!!!!
Jeg kontakter Telenor telefonisk og får at vide montøren ikke kunne komme i kontakt med nogen på adressen?!?! VRØVL, telefon og ringklokke virker fint, så den kunne måske benyttes næste gang!
Jeg oplyser herefter Telenor, at vi ikke har i sinde en gang mere at bruge en fridag på at lade Telenor komme ind og ordne bredbånd og spørger Telenor medarbejderen, hvad løsningen så er.
Medarbejderen kan intet gøre, grundet manglende beføjelser. Og der bookes så tid til dagen efter på samme vilkår! Jeg skal så ringe tilbage om aftenen og oplyse om hvem Telenor kan kontakte dagen efter for at komme ind.
Da jeg ringer tilbage finder Telenor medarbejderen jeg denne gang taler med, pludselig ud af at vi har noget der hedder en Linje service, dvs at uanset hvornår, så skal der stå en tekniker senest 4 timer efter opkaldet.
Hvorfor hede hule .... er vi ikke blevet oplyst om det fra start??
Der ankommer så en virkelig flink og rar hjælpsom TDC medarbejder om aftenen, og løser problemet ved bl.a. at udskifte telefonstikket der fulgte med routeren. Han oplyser at det er en typisk fejl TDC ser når de er ude på sådanne typer opgaver.
Mine spørgsmål til Telenor er her: 
Hvordan har I tænkt Jer at kompensere for min hustrus spildte fridag?
Har I tænkt Jer at opgradere kvaliteten af de produkter I sender ud til Jeres kunder, såsom kabler og stik?
Hvorfor kan Jeres medarbejdere ikke se at ens arbejdsgiver betaler i dyre domme for at få en bedre service?
Sagen blev løst næsten 2 uger efter bredbånd var bestilt, dvs knap 2 uger uden mulighed for at logge på hjemmefra arbejdsmæssigt!
Telenor skal dog ikke kun have kritik, alle Telenors medarbejdere var flinke og rare og meget hjælpsomme. Dog med undtagelse af den ene unge herre der vistnok mistede forbindelse, da jeg talte med store ord!!
Jeg synes Telenor skulle kigge hele konceptet igennem, for dette er slet ikke holdbart.
Kontakt mig gerne privat for yderligere informationer.